CELEX: C2005/205/58
Language: sk
Date: 2005-08-20 00:00:00
Title: Vec T-236/05: Žaloba podaná 17. júna 2005: Willem Aldershoff proti Komisii Európskych spoločenstiev

20.8.2005   
            
            
               SK
            
            
               Úradný vestník Európskej únie
            
            
               C 205/32
            
         Žaloba podaná 17. júna 2005: Willem Aldershoff proti Komisii Európskych spoločenstiev
   (Vec T-236/05)
   (2005/C 205/58)
   Jazyk konania: francúzština
   Willem Aldershoff, bydliskom v Bruseli, v zastúpení: Sébastien Orlandi, Xavier Martin, Albert Coolen, Jean-Noël Louis a Etienne Marchal, advokáti, ktorí si zvolili adresu na doručovanie v Luxemburgu, podal 17. júna 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil rozhodnutie o vypracovaní jeho hodnotenia služobného postupu za obdobie od 1. januára 2003 do 31. decembra 2003,
            
         
               —
            
            
               zaviazal žalovanú nahradiť trovy konania.
            
         Žalobné dôvody a hlavné tvrdenia
   Na podporu svojej žaloby žalobca uplatňuje zjavne nesprávne posúdenie z dôvodu, že posúdenie „Výborne“ alebo „Veľmi dobre“ mu nebolo pridelené za produktivitu, hoci dosiahol a prekročil svoje ciele, napriek osobitným ťažkostiam, s ktorými sa stretol na mieste výkonu práce.
   Žalobca ďalej uvádza údajný nesúlad na jednej strane medzi poznámkami k napadnutému hodnoteniu, v ktorom sa ukázalo zlepšenie z dôvodu prekročenia svojich cieľov, a na druhej strane známkami, ktoré mu boli pridelené a ktoré boli podpriemerné.
   Na záver žalobca namieta, že napadnutému rozhodnutiu chýba príslušné odôvodnenie.